e Bniedem li għal ħafna nies li jattendu l-Każin jew membri partitarji ta' l-Għaqda San Gejtanu qatt ma jgħaddilhom minn moħħhom li l-aktar per- suna li għandha konnessjoni mal-Kumitat u awtomatikament ma' l-Għaqda Mużikali San Gejtanu ma huwa ħadd ħlief il-Kappillan ta' l-Għaqda Dun Frans Camilleri, li ilu mindu laħaq qassis fl-1944. Dan ifisser li ilu jservi għal aktar minn nofs il-għomor li għandha l-Għaqda tagħna, jiġifieri mhux inqas minn sitta u erbgħin sena kontinwa. Biex wieħed jasal li jagħti dettalji ta' dan iż-żmien kollu huwa im- possibbli daqs kemm huwa impossibbli li tgħid kemm il-jum u siegħat qat- ta' fil-Każin Dun Frans. Li żgur tista' tgħid li kull meta ġie mitlub jagħmel xi xogħol għall-Għaqda dejjem kien pront kif ukoll ma tistax issemmi x'għamel, sa nies ġab lejn il-Għaqda li jagħmlulha unur kif ukoll kemm-il poeżija kiteb għal kotba li ħarġet l-Għaqda jew ritratti li ħa dehru f'dawn il-programmi u kemm-il artiklu kkorreġa f'dawn il-programmi li ilhom joħorġu kull sena mis-sittin barra li ħarġu, fejn wieħed jiftakar fil-1950, 1951 u għall-festi tal-Ġublew tad-Deheb ta' l-Għaqda fl-1956, linji li għal Dun Frans dejjem għex fihom. Il-ġid li għamel bil-preżenza tiegħu għal siegħat sħaħ f'sajf jew xitwa kemm fis-swali kif ukoll fil-bitħa jitkellem ma' kulħadd u fuq kull tip ta' delizzju jew sports kemm jekk huwa billiards, table tennis, darts, football lokali speċjalment fuq il-Ħamrun Spartans kif ukoll teams nazzjonali bar- ranin li żgur li dawn l-aħħar ġranet fi żmien it-Tazza tad-Dinja Italia '90. Speċjalment kien hu meta ma kienx għad hawn television kien fissrilna t-Tazza tad-Dinja ta' Berne tal-1954 li għaliha kien preżenti flimkien ma' Ġużeppi Satariano. Nisperaw li bl-għajnuna t'Alla il-Ħollieq li dejjem ħadem għalih il- Kappillan ta' l-Għaqda tagħna Dun Frans itih il-kuraġġ neċessarju f'dan iż-żmien meħtieġ kif ukoll it-talb fqir tagħna jgħinu sabiex nerġgħu narawh fil-każin tagħna li dejjem ħabb u ħadem għalih. Niftakruh daqqa jgħid xi ċajta jew jurina xi ritratti li kien ġibed jew xi xogħol maħdum bil-bebbux jew xi kalendarju li jkunu għażlulu ir-ritratti tiegħu. Niftakruh dejjem ġej b'xi xitla u jinżel fil-ġnien flimkien ma' Kristinu jipprova jivvinta kif jista' jsebbaħ id-dehra in ġenerali. Barra x-xogħol li għamel ma' l-Għaqda tagħna ħadem għal ħafna snin fil-Kumitat tal-Ħabs. Dun Frans kien bniedem dejjem lest sabiex jgħin lil dawk kollha fil-bżonn. Nisperaw li l-ħanin Alla li dejjem ħadem għalih jik- kompensah billi jagħtih l-għajnuna kollha li għandu bżonn f'dan il- mument diffiċli li għaddej minnu. Ibqa' Għarkubtejk Gejtanu Le, mhux ta' b'xejn, Gejtanu Mqaddes, il-Vara tiegħek riduha hekk: flok wieqaf, waħdek … tiddi bil-glorja, qegħduk hekk 'l isfel, u għarkubbtejk. Għax dak kien l-isbaħ mument ta' ħajtek x'ħin 'l Ommu Mbierka il-Mulej ried li ttik lil Binha waqt li kont tqimu, mixħut quddiemu, f'lejl il-Milied. Kien waqt ta' l-għaġeb x'ħin ħaddant miegħek lil Ġesi Tfajjel, ħaj, għarkubbtejk. Minn din id-dinja il-kobor ta' Alla u ta' Marija int rajt b'għajnejki Ibqa' hekk, Gejtanu, itlob għalina … għal min ibati bil-mard u l-ġuħ … għal min hu mweġġa' … mifrud … u minsi … hekk, qrib, ħdejn Alla, talbek mismugħi